بیر انسانین کیملیگی نئچه فاکتا باغلیدیر اونلاردان انسانین یاشادیغی محیط، داشیدیغی اینام، باغلی اولدو

بیر انسانین کیملیگی نئچه فاکتا باغلیدیر اونلاردان انسانین یاشادیغی محیط، داشیدیغی اینام، باغلی اولدوغو عشیرت عایله وطن ایناندیغی دین مذهب چالیشدیغی پئشه قازاندیغی تجربه آتاسی آناسی و بیر چوخ عامللری سایماق اولار آنجاق اونلارین ان باشدا گلنی انسانین دانیشدیغی دیلدیربیز تانیمادیغیمیز بیر انسان ایله قارشیلاشاندا ایلک اؤنجه اونون دیلینه دقت ائدیریک تانیمادیغیمیز بیریسی ایله الفت قورماغا ان باشدا اونون دیلین اؤیرنیریک اونون دیلین سوروشوروق هانسی دیلده دانیشدیغین آراشدیریریق بونو بیلندن سونرا اونون باغلی اولدوغو تورپاق سونرا داشیدیغی دین و داها سونرا باشقا فاکتلارا یئر وئریلیربیر انسانین دیلین بیلمه‌دن اونونلا علاقه قورماق اولماز انسانلارین بیر چوخ اختلافلاری اونلارین بیری بیرینین دیللرین آنلامادیغیندان یارانیر مولانا دئمیشکن دؤرد انسان بیر یئرده اولور اوزوم اوسته دارتیشیرلار یئمگه بیر شئی ایسترکن بیری تورکدور اوزوم ایسته‌ییر بیری فارسدیر انگور بیری عربدیر عنب بیری ده یونانلیدیر استافیل دئییب چاخناشیرلار دؤردو ده بیر شئی ایسته‌ییر آنجاق دیل آیریلیغی اونلارین آراسینا اختلاف سالیردیلیمیزی قورویاق دیلیمیزی دیرچلدک دیلیمیزی ییه‌لنک دیل بیزیم بیرینجی کیملیگیمیزدیر بیرینجی کیملیگی باشقا شئیلرده آختارماق سهودیر خطادیر انسانین بیرینجی اؤزللیگی اونون دیلیدیربوگون دیلیمیزی هده‌له‌ین چوخ عامللر وار دیلیمیزی دگیشمگه چالیشان چوخ گوجلر وار دیلیمیزی قالدیرماغا جان آتان چوخ مقداردا پول خرجله‌ینلر وار آنجاق اؤزوموز ایسته‌مه‌دن کیمسه بیزی بونا مجبور ائدنمه‌یه‌جکدیر اؤزوموز اؤزوموزه ایناناق اؤزوموز دیلیمیزه ایناناق دیلیمیز دونیانین ان باشدا گئدن دیللریندن بیریدیر البته اونسوز دا هر انسان اؤز دیلینه صاحب دورمالیدیر بیز دئمیریک اؤزگه‌لر دؤنوب بیزیم دیلیمیزده دانیشسینلار بیز دیل آزادلیغین بوتون انسانلارا ایسته‌ییریک بیزیم آمالیمیز انسانیدیر بیزیم آماجیمیز انسانیتدیر بیز دئییریک هر انسان اؤز دیلینده آزاد شکیلده یازیب اوخوسون بونا کیمین سؤزو وار البته کی سؤزو اولانلار چوخدور بیز اونلاری انسان لیسته‌سینه سالمیریق و انسانیت آنلاییشلی بیر وارلیق بیلمیریک انسان انسانا سایقیلانار انسان انسانا دگر وئرر انسان انسان کیمی داورانار انسانین کیملیگی اولاردیل انسانین بیرینجی کیملیگیدیر https://www.instagram.com/p/DRo1lr2DSzf/?igsh=bjY2dWpnZDg2Nnhm