سیزده به دریوخسا سیز ده بئدار؟یازین گلیشی طبیعتین قیش یوخوسوندان اویانماسی ایله بیرگه‌دیر. بو اویانی

سیزده به دریوخسا سیز ده بئدار؟یازین گلیشی طبیعتین قیش یوخوسوندان اویانماسی ایله بیرگه‌دیر. بو اویانیشی گؤرمک لازمدیر بو اویانیشی منیمسه‌مک گرکیر. طبیعتین اویوماسی ایله بیرلیکده اکینچی انسانلارین دا چالیشمالاری ان دوشوک دوروما گلیر.یاز بایرامی، طبیعتی و اونونلا بیرلیکده طبیعتده چالیشان انسانلاری اویادیر. اوچ آی بلکه ده آرتیق قیش دینجلمه‌سینده اولان انسانلار یازین اویانماسین گؤزلری ایله گؤرمه‌لی، روحلاری ایله دویمالی اولورلار. طبیعته چیخیرلار. طبیعتین اویانیشین گؤزلری ایله گؤرورلر، روحلاری ایله تجربه ائدیرلر. هله اویانمامیشلارا دا اوز توتوب: سیز ده اویانین سیز ده بئدار اولوندئییرلر.«بئدار اولماق» تورک دیلینده «یوخودان داشلانماق» آنلامیندادیر. یوخویا قالانلاری سیلکه‌له‌مک، سارسیتماق، دارتماق، چکیب اویاتماق لازمدیر. «سیز ده بئدار اولون سیز ده اویانین» دئمک لازمدیر و بئله‌لیکله «سیز ده بئدار» گونو و چؤل بایرامی قورولور و تشکیل تاپیر.«سیز ده بئدار»ا بیر تورک بایرامی، بیر تورک شنلیگی کیمی باخاق. طبیعتین اویانماسین تجربه ائدک.ایندی بو هاردان گلیب بایرامین اون اوچونجو گونونه دوشوب و اون اوچ آنلامیندا ایشلنیب آراشدیرمالی و آختارمالی بیر قونودور. «اون اوچ» یونان اساطیرینده نحس و اوغورسوز رقم ساییلیر. یونانلیلار و حتی یونان عالیملری بئله اون اوچ رقمی یئرینه اون ایکیدن بیر چوخ یا دا اون دؤرددن بیر آز دئیه‌رمیشلر. همین اینانج فارس دیلینه گیرمیش و تورک دوشونجه‌لری ایله قارشیلیقدا چؤل بایرامینین یئرینه و «سیز ده بئدار» یئرینه «سیزده به در» اولموش، دیللره دوشموش و تبلیغ ائدیلمیشدیر. من بو مراسمین بو معنادا اولدوغون و ایلین اون اوچونجو گونونه دوشمه‌سین بیر چوخ تحریفلر کیمی پهلویلردن سونرا یاراندیغین دوشونورم. بیر چوخ فارس قایناقلارین، شاعرلرین دیوانلارین آراشدیردیم اونلاردا «سیزده به در» کیمی بیر شئی گؤرمه‌دیم. اینترنت فضاسیندا بو قونودا یازیلان بیر نئچه مطلب ده هاداران-پاداران و سایاقلاما کیمی بیر شئی گؤرسنیر. دئمک فارس تاریخینده بئله بیر شئی یوخدور و تمامیله قوراشدیرما و قوندارمادیر.تورکلره گلدیکده تورکلر اوغورسوزلوقلارین و فارس دئییمی ایله نحسلیکلرین چرشنبه گونو اودون اوستوندن آتیلاراق «آغیرلیغیم اوغورلوغوم اودلارا» دئییب اؤزلرین آغیرلیقدان اوغورلوقدان قورتاریبلار. داحی یئنی ایله و طبیعتین دیریلمه‌سی زمانینا آغیرلیقدان-اوغورلوقدان بیر شئی قالماییب.بونونلا دا نه یاخشیدیر کی ایلیمیزی اوغورسوز و نحس بیر رقمله باشلاماق یئرینه اونو اویانیش، اویانماق، و یوخودا اولانلاری بئدار ائتمکله باشلایاق.   طبیعت اویانیب یاشیلا دؤنوبسیز ده بئدار اولون سیز ده اویانینبولبول چمنلرین اوستونه قونوبسیز ده بئدار اولون سیز ده اویانین طبیعتین روحو ایندی اؤزلدیرسیز ده اویانسانیز داها گؤزلدیرباغلاردا اوخونان ماهنی غزلدیرسیز ده بئدار اولون سیز ده اویانینسیز ده چیخین چؤله بیزیمله بیرگهدوراق طبیعتده بیز جرگه جرگهگؤزوموزله گؤرک دؤنوب دؤنرگهسیز ده بئدار اولون سیز ده اویانین یاشیل چمنلرین سئیرین ائیله‌یکیاز گؤزللیگینه نغمه سؤیله‌یکیاتان انسانلاری «سینماز» هئیله‌یکسیز ده بئدار اولون سیز ده اویانین.بهرام اسدی  10/1/1404@yaznashr