بیر ملتدن دانیشاندا نئچه وارلیق آرایا گلیر.بیر توپلومون ملت آدلانماغا نهیی اولمالیدیر؟بیر توپلومون:

بیر ملتدن دانیشاندا نئچه وارلیق آرایا گلیر.بیر توپلومون ملت آدلانماغا نهیی اولمالیدیر؟بیر توپلومون:تاریخیتاریخده اولان شخصیتلریفولکلورودیلیاو دیلده یارانان اثرلریاو دیلده یازان شاعرلری یازیچیلاری تاریخچیلریتاریخده اولان دولتلریموسیقیسیکتابلاریکئچمیشدن بوگونه اوزانان و دوام ائدن دبلری مراسملریو ......وارسا او توپلوم ملت آدلانا بیلر.بیر ملت اؤزونون بوتون وارلیغینا صاحب چیخمالی و اونو قورومالیدیر صاحب چیخیب قورویانمازسا ملتلر آراسیندا یوخ اولماغا اریمگه ازیلیب گئتمگه محکومدور دولتلر ده بو اساسدا قورولور و قورولان دولتلر اؤز ایچینده یاشایان بوتون ملتلرین وارلیغینا سایقی ایله یاناشمالی و اونلاری قورویوب گلن نسیللره تانیتدیرمالیدیرلار.ایندی گؤرک بیز آذربایجان توپلوموندا و ایران محیطینده بونلارا نئجه یاناشیلیر؟ آذربایجان حاکملرینه عاید اولان اشیالاری موزئیلرده نمایشه قویولدوقدا اونلارین اوزرینده آذربایجان حاکملری دگیل مثال اوچون هخامنشی دؤنمی قید اولور. اعتراض ائتسن دئیه‌جکلر بیز هخامنش دگیل هخامنش دؤنمی یازمیشیق. همین هخامنش دؤنمینده آذربایجاندا باشقا حاکمیتلر وار ایدی و بو اشیالار اونلارا عایددیر نه‌دن اونلارین اؤز آدلاری قید اولونمور؟آذربایجان موسیقیسی و اونون باشیندا دایانان آشیق موسیقیسی و آشیق ادبیاتی دا ارشاد اداره‌سینین بو خباثتیندن پایسیز قالمامیشدیر. نئچه ایللردیر موسیقی، ادبیات، فولکلور، تاریخ، حکمت و معرفت قایناغی اولان دده‌قورقوت کتابینین چیخیشی و چاپینا قاداغا قویولموشدور. هله بونا دا قانع اولماییب ارشاد سانسورچولارینین الینده دده‌قورقودون آدی بیر کتابین ایچینده گلنده ده او آد سیلینمه‌لی و او کتاب قایتاریلمالیدیر.کئچمیشدن بوگونه اوزانان بیر چوخ دبلر و مراسملر ارشاد اداره‌سی طرفیندن سانسورا معروض قالیب و اونلارین حاقیندا یازیلان کتابلار یاساق ائدیلمیشدیر.بونلاری نظرده آلاراق آیدین گؤرونور کی ارشاد اداره‌لری بیزیم ملتی بوتونلوکله محو ائله‌مگه آند ایچیبلر اونلار بیزیم:تاریخیمیزی،تاریخده اولان شخصیتلریمیزی،فولکلوروموزو،دیلیمیزی،او دیلده یارانان اثرلریمیزی،او دیلده یازان شاعرلری یازیچیلاری تاریخچیلریمیزی،تاریخده اولان دولتلریمیزی،موسیقیمیزی،کتابلاریمیزی،کئچمیشدن بوگونه اوزانان و دوام ائدن دبلری، مراسملریمیزی،و ......سانسور ائدیب الیمیزدن آلماغا و اونلاری محو ائتمگه و اونوتدورماغا جان آتیبلار  و آتیرلار.بونلارین هامیسی بیر یئرده ملت آنلامی داشی‌ییر. دئمک بو اداره‌لر بیزیم ملت اولماغیمیزا انگل اولورلار. البته بونو دا گیزلتمیرلر. بیر کتابین هر هانسی بیر صحیفه‌سینده آذربایجان ملتی گلیبسه او دا سیلینمه‌لی و او دا پوزولمالیدیر.آذربایجان اوشاقلاری اؤز دیللرینده آد داشیماغا بئله اونلاردان اذن آلمالیدیر. اونلار دا البته کی بو آدلارا یاساق قویوب اونلارین اوشاقلارا قویولماسینا انگل اولورلار و مانع یارادیرلار.آذربایجان جغرافیاسی گئتدیکجه کیچیلیب، کیچیلیر. بو جغرافیانین اوستوندن آذربایجان آدی آلینیر و آیری-آیری آدلار وئریلیر. ایندی قالان ایکی آذربایجان ولایتینی ده دولت مآمورلاری سون نئچه ایلده رسمی گؤروشلرده آدین بئله سیلمگه چالیشیب و آذربایجان یئرینه آذر غربی، آذر شرقی، گاهدان آغ و آش و گاهدان دا تبریز اوستانی و اورمو دا دگیل ارومیه اوستانی دیللرینه گتیریبلر.بو حضرات بونلارا دا راضی اولماییب و بیزیم سون اوچ دؤرد ایلده گؤندردیگیمیز کتابلاردا اللرین سوخوبلار بوغازیمیزا و دانیشدیغیمیز کلمه‌لری و سؤزلری بیر-بیر چیخاردیب ائشیگه آتماغا چالیشیبلار و بو کلمه‌لر و سؤزجوکلر گئتدیکجه چوخالماقدادیر. بو او دئمکدیر کی ارشاد اداره‌لری گئتدیکجه و هر گون اؤتدوکجه بیزیم لغت دایره‌میزی کیچیلدیر و یازیچیلاریمیزین و شاعرلریمیزین سؤز میدانلارین دارالدیرلار. اونلارین بو ایشلری ده سهو و اشتباه دگیل. تمامیله عمد و قصد اوزوندندیر. چونکی سهو اولسایدی بیر-ایکی دفعه تذکر وئرمکله اؤز سهولرین آنلایاردیلار. بونلارا دفعه‌لر مراجعت اولوب اؤز خطالارین قبول ائتمه‌ییبلر کی هئچ، بیر آز دا فشارلارین و سیخینتیلارین آرتیریبلاربونلارین قارشیندا نه ائتمه‌لی و هانسی یوللاری سینامالی‌ییق؟؟؟؟؟؟؟https://t.me/yaznashr/1860