آشیق محمدحسین دهقانبوگون مین دؤرد یوز دؤردونجو ایلین آذر آیینین بیری اورمونون گؤرکملی سیمالاریندان ب

آشیق محمدحسین دهقانبوگون مین دؤرد یوز دؤردونجو ایلین آذر آیینین بیری اورمونون گؤرکملی سیمالاریندان بیری اوستاد محمدحسین دهقان دونیاسین دگیشدی. اوستاد دهقانین سیماسی و سسی اورمو اهالیسینه چوخ تانیش دوغما بیر سسدیر. اونون اوزون ایللر بویو اورمو آشیق صنعتی اوغروندا چالیشیقلاری اونودولمازدیر.آشیق دهقان مین اوچ یوز اون اوچونجو گونش ایلی اورمونون ایدیر کندینده دونیایا گؤز آچمیشدیر. ایدیر کندینین آدی بئله اورمونون اصالت و کؤکون بیلدیرن آدلاردان بیریدیر.محتشم اوغوز ائللرینین ییرمی دؤرد قبیله‌سیندن بیری ساییلان ایدیر طایفاسی واختیله آنادولونون ایغدیر شهرینده ده اؤزونو گؤسترمکده‌دیر.اورمونون برکیشلی ماحالیندا یئرلشن بو کندین یاخینلاریندا یئر آلان گمیچی و ییوالار کندلری ده همین کؤکه دایانیرلار. گمیچی کندی اؤزونده افشار طایفالارین مسکونلاشدیریب و ییوالار کندینده ده ییوا طایفالاری یئرلشیر. بونلارین ایکیسی ده اوغوز طایفالارینین قوللاریدیر.مرحوم آشیق دهقان اورمو آشیق سبکینین ان باجاریقلی اوستادلاریندان ساییلیردی. اونون یئتمیش ایله دایانان آشیقلیق فعالیتی اورمو شیوه‌سینین دیره‌نیشینده و یوکسلیشینده اؤنملی رولو اولموشدور. آشیق دهقان بو شیوه‌نین ایفاچیلاریندان اولماقلا یاناشی اؤزونه مخصوص شیوه و اوسلوبا دا صاحبدیر و بیر چوخ اورمو آشیقلاری اونون شیوه‌سینده و اونون اوسلوبوندا چالماغی و اوخوماغی منیمسه‌ییرلر.آشیق دهقان چوخ ساییدا آشیق داستانلارینین راویسی ده اولموشدور و بو یولدا اونون بیر چوخ کاسئتلری موجوددور. اونلاری آراشدیرماق و کاغیذا کؤچوروب کتابا چئویرمک ده آشیق داستانلارینین اورمو واریانتلارین قورویوب ساخلاماقدا دگرلی بیر ایشدیر و یازیچیلاریمیزین عهده‌سینه دوشن بیر وظیفه‌دیر.قیسا کسمک ایسته‌سک آشیق دهقان اورمونون هویتی‌نین بیر پارچاسیدیر. اورمونون وارلیغیدیر و اونون ایتگیسی دوغرودان دوغرویا اورمویا آغیردیر. تانرینین رحمتینده اویوسون و یولو دواملی اولسون.اورمو-بهرام اسدی1/9/1404https://t.me/yaznashr/1856